ועדת הכספים, כנסת 16, פרוטוקול מספר 249, 2005-12-05 10:15

יעקב ליצמן: שלום רב, אני מתכבד לפתוח את הישיבה.

יעקב ליצמן: מה זה "מגזר לא-יהודי"?

יעקב ליצמן: למה אין "מגזר חרדי"?

יעקב ליצמן: למה יש ישובים מסומים במגזר הערבי, לא יהודי, ובמגזר החרדי יש ישובים ואין להם הטבות?

יעקב ליצמן: למה הממשלה לא החליטה אותו דבר לגבי ישובים חרדיים, למשל קרית ספר?

גבי גולן: ההחלטה שמובאת בפניכם היום היא הכרזה על ישובים שכולם נמצאים באזור עדיפות לאומי, אזור סביבות באר-שבע ודרומה.

גבי גולן: אלה ישובים חדשים שמוקמים היום לאוכלוסייה הבדואית, לפזורה במסגרת מועצה אזורית חדשה שהוקמה, נקראת אבו-בסמה.

גבי גולן: ישובים אלה, חלקם הגדול הם ישובים בהקמה.

גבי גולן: לכן כשהממשלה קיבלה החלטות בדבר אזורי עדיפות לאומית לפני כארבע שנים, הישובים האלה לא היו קיימים, הם אז התחילו להיות על שולחן השרטוט.

גבי גולן: הצו שוועדה זאת אישרה לפני כארבע שנים עומד לפקוע בעוד שבעה חודשים.

נסים דהן: למה אלעד, למשל, לא מוכר כאזור פיתוח א'?

נסים דהן: זה ישוב מתפתח, ישוב חדש.

נסים דהן: צריך לעודד שם תעשייה כדי שתהיה תעסוקה.

גבי גולן: כל תקופה מסוימת הממשלה מקיימת דיון, קובעת את אזורי העדיפות ומביאה לאישור ועדת הכספים של הכנסת, ככתוב בחוק.

גבי גולן: ביולי 2002 הממשלה דנה בכל הישובים.

גבי גולן: אלעד, למשל, שהוא ישוב במרכז הארץ, שאין בו אזור תעשייה - כל הנושאים האלה יעלו לדיון בממשלה.

גבי גולן: לאחר מכן יחזור לוועדת הכספים, שתשאל את כל השאלות.

גבי גולן: אם תרצה שהממשלה תתקן את הצו, אני מעריך שהיא תחזור לממשלה, והממשלה תדון בכך.

גבי גולן: היום אנו מבקשים להביא תיקון טכני לחלוטין, ישובים אלה הם באזור עדיפות לאומית.

גבי גולן: הסיבה היחידה שהם לא נרשמו ברשימה, כי הם לא היו קיימים ב-2002.

גבי גולן: מדובר בישובים באזור באר-שבע ודרומה, זה לא במרכז הארץ.

גבי גולן: האזור הוא אזור שיש בו הטבות מכוח החוק לעידוד השקעות הון, מדובר על הקמת מפעלים לתעסוקת הבדואים - דבר חשוב מאוד.

גבי גולן: אתם בוועדה, עבר דרככם מפעל עוף טנא.

גבי גולן: אשר על כן אנו מבקשים מהוועדה לעזור לנו לעשות את התיקון הטכני.

גבי גולן: הצו שהוועדה נתנה עומד לפקוע ביולי 2006, כלומר הממשלה לא תוכל להמשיך להאריך את הרשימה כפי שהיא, אלא באישור ועדת הכספים.

גבי גולן: כל פעולה שהממשלה תרצה לעשות תצטרך להגיע חזרה לוועדה ולקבל אישור הוועדה.

גבי גולן: לכן אני מבקש לאשר את ההחלטה הטכנית הזאת.

יעקב ליצמן: נעשה התייעצות סיעתית, נסים ואני.

יעקב ליצמן: איך אני יכול להוציא את מורת הרוח שלי מההתנהלות הזאת?

יעקב ליצמן: אני לא יודע איפה הישובים האלה נמצאים.

גבי גולן: זה יגיע לוועדה, ישאלו השאלות, ונתקן את התיקונים שהוועדה תבקש.

יעקב ליצמן: מי בעד צו לעידוד השקעות הון (קביעת התחומים של אזורי פיתוח) (תיקון מס' ), התשס"ה-2005?

יעקב ליצמן: אנחנו אמורים לקבל את מספר התיקון.

יעקב ליצמן: מי בעד צו לעידוד השקעות הון (קביעת התחומים של אזורי פיתוח) (תיקון מס' ), התשס"ה-2005?

יעקב ליצמן: אנחנו אמורים לקבל את מספר התיקון.

יעקב ליצמן: בעד הצו - רוב נגד - אין הצו אושר.

יעקב ליצמן: הצו אושר.

יעקב ליצמן: תודה רבה, הישיבה נעולה.